Վստահաբար, իր սովորական դայլայլիչներով, նոյնինքն նախագահ Թրամփն ալ, իր «փորձառութեամբ», իւրայատուկ մեկնաբանութիւններով եւ անշուշտ յաւելեալ ձաբռտուքներով պիտի համոզէ, թէ տրուած որոշումը տեղին է: Հաւանաբար, ամենայն ինքնավստահութեամբ եւ անտրամաբանութեամբ, ան կրնայ առաջարկել նաեւ, թէ կրնայ վերատեսութեան ենթարկել այս որոշումը, կամ վերստին միանալ ՄԱԿ-ի Մարդկային իրաւանց խորհուրդին, եթէ ընդհանուր կեդրոնատեղին փոխադրուի… Երուսաղէմ: